paragraph_text: Ime je porijeklom od staroga domaćega naziva za Lantau Vrh (kin. 爛頭, doslovno „čupava glava“). Administrativno, Lantau je dio okruga Otok, a manji dio na sjeveroistoku otoka pripada okrugu Cuen Ven. Ima površinu od 147 km². Originalno ovo mjesto imalo je puno sela ribara. Otok je posljednjih godina poprište velikih infrastrukturnih projekata, uključujući Međunarodnu zračnu luku Hong Kong, žičaru Ngong Ping 360 i Hong Kong Disneyland.